Document ID: 32014R1012

REGULAMENTUL (UE) NR. 1012/2014 AL CONSILIULUI
din 25 septembrie 2014
de adaptare a Regulamentului (CE) nr. 1340/2008 privind comerțul cu anumite produse siderurgice între Comunitatea Europeană și Republica Kazahstan, ca urmare a aderării Croației la Uniunea Europeană
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Actul de aderare a Croației, în special articolul 50,
având în vedere propunerea Comisiei Europene,
întrucât:
(1)
În conformitate cu articolul 50 din Actul de aderare a Croației, atunci când actele instituțiilor, adoptate înainte de data aderării, necesită adaptări ca urmare a aderării, iar adaptările necesare nu au fost prevăzute în actul de aderare sau în anexele acestuia, Consiliul urmează să adopte actele necesare dacă actul originar nu fost adoptat de Comisie.
(2)
Regulamentul (CE) nr. 1340/2008 al Consiliului (1) a fost adoptat înainte de aderarea Croației și necesită adaptare ca urmare a acestei aderări, iar adaptarea respectivă nu este prevăzută în Actul de aderare a Croației sau în anexele acestuia.
(3)
Prin urmare, este oportun să se adauge „HR” pentru a identifica Croația în calitate de stat membru de destinație în numărul de serie standard atașat fiecărei licențe de export sau document echivalent și să se adauge numele și datele de contact ale autorității naționale croate pe lista autorităților naționale competente însărcinate cu punerea în aplicare a Regulamentul (CE) nr. 1340/2008.
(4)
Aplicarea retroactivă a prezentului regulament este necesară pentru a se asigura că nu este afectat comerțul cu produse siderurgice desfășurat în conformitate cu Regulamentul (CE) nr. 1340/2008.
(5)
Regulamentul (CE) nr. 1340/2008 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1340/2008 se modifică după cum urmează:
1.
La articolul 9, alineatul (6) se înlocuiește cu următorul text:
„(6) Numărul de serie este compus din următoarele elemente:
-
două litere care identifică țara exportatoare, după cum urmează:
KZ = Republica Kazahstan;
-
două litere care identifică statul membru de destinație, după cum urmează:
-
BE = Belgia
-
BG = Bulgaria
-
CZ = Republica Cehă
-
DK = Danemarca
-
DE = Germania
-
EE = Estonia
-
IE = Irlanda
-
GR = Grecia
-
ES = Spania
-
FR = Franța
-
HR = Croația
-
IT = Italia
-
CY = Cipru
-
LV = Letonia
-
LT = Lituania
-
LU = Luxemburg
-
HU = Ungaria
-
MT = Malta
-
NL = Țările de Jos
-
AT = Austria
-
PL = Polonia
-
PT = Portugalia
-
RO = România
-
SI = Slovenia
-
SK = Slovacia
-
FI = Finlanda
-
SE = Suedia
-
GB = Regatul Unit;
-
un număr compus dintr-o cifră de identificare a anului de cotație corespunzător ultimei cifre a anului în cauză, de exemplu «9» pentru 2009;
-
un număr compus din două cifre de identificare a biroului emițător din țara exportatoare;
-
un număr compus din cinci cifre de la 00 001 până la 99 999 alocat statului membru specific de destinație.”
2.
Anexa IV la Regulamentul (CE) nr. 1340/2008 se înlocuiește cu textul din anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 iulie 2013.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 septembrie 2014.

Labels: 18
3
15
1